Gogol Bordello

Gogol Bordello é un grupo de gypsy punk do Lower East Side de Nova York, formado en 1999. Un dos seus trazos máis característicos son os seus frenéticos directos, e outro o seu son inspirado na música xitana. A maior parte dos seus membros son inmigrantes de Europa do leste, e o grupo utiliza sons de acordeón e violín e, nalgúns dos seus discos, saxofón e música de cabaré, punk e dub.

Nunha entrevista para a National Public Radio, o líder Eugene Hütz citou a Jimi Hendrix e Parliament-Funkadelic como influencias musicais do grupo, e a Nikolái Gogol (homenaxeado no nome da banda) como unha influencia ideolóxica. Entre as súas influencias están tamén Manu Chao, Fugazi, Kalpakov, Rootsman ou The Clash.

Lanzaron o seu primeiro sinxelo en 1999, e desde entón publicaron dous álbums, un EP e un álbum en colaboración con Balkan Beat Box. En 2005, o grupo asinou coa discográfica de punk rock SideOneDummy Records.

A gravación de "Start Wearing Purple" do disco Voi-La Intruder deunos a coñecer no Reino Unido, e foi regravada para o seu disco Gypsy Punks, converténdose no seu primeiro sinxelo internacional. “Not a Crime” foi seleccionado como segundo sinxelo.

A melodía de "Start Wearing Purple" aparece en varias escenas ó longo da película de 2005 Everything Is Illuminated, e nos títulos de crédito óese a canción con letra; é tamén a última canción da banda sonora. Ademais, Eugene Hütz tivo un papel protagonista no filme.

Varios membros da banda, xunto con membros de Balkan Beat Box, teñen un proxecto paralelo que mestura dub e electrónica chamado J.U.F. (Jewish-Ukrainian Freundschaft).

No 2007 actuaron nunha presentación en vivo no Live Earth de Londres xunto con Madonna, coa que tocan mentres cantan "La Isla Bonita", o 7 de xullo de 2007.

 Membros 
 Membros actuais 
 Eugene Hütz (voz, guitarra acústica, percusión, caldeiro) - Ucraína
 Sergey Ryabtsev (violín, voces secundarias) - Rusia
 Yuri Lemeshev (acordeón, voces secundarias) - Rusia
 Oren Kaplan (guitarra, voces secundarias) - Israel
 Thomas Gobena (baixo) - Etiopía
 Elizabeth Sun (percusión, voces secundarias, baile) - Chinesa-escocesa
 Pedro Erazo (percusión) - Ecuador
 Oliver Charles (batería) - Estados Unidos

 Antigos membros 
 Pamela Racine (percusión, coros, baile) - Estados Unidos
 Eliot Ferguson (batería, coros)
 Karl Álvarez (baixo)
 Rea Mochiach (baixo, percusión, electrónica (nos discos), voces secundarias) - Israel
 Sasha Kazatchkoff (acordeón)
 Vlad Solovar (guitarra) - Romanía
 Ori Kaplan (saxofón, voces secundarias) - Israel
 Susan Donaldson (percusión, voces secundarias, baile)

 Discografía 
 Voi-La Intruder – 1999. Rubric Records.
 Multi Kontra Culti vs. Irony - 2002. Rubric Records.
 Gypsy Punks: Underdog World Strike - 2005. SideOneDummy Records.
 Super Taranta! - 2007. SideOneDummy Records.
 Trans-Continental Hustle - 2010. American Recordings.
 Pura Vida Conspiracy - 2013. ATO Records.

 EPs 
 East Infection - outubro 2004. Rubric Records.

 Outros discos 
 Gogol Bordello vs. Tamir Muskat - Colaboración con membros de Balkan Beat Box baixo o nome Jewish-Ukrainishe Freundenschaft (J.U.F), o proxecto paralelo de Eugene Hütz. agosto 2004. Stinky Records.

 Véxase tamén 
 Ligazóns externas 
 Páxina web oficial
 Espazo en Punknews.com
 Espazo en MySpace

Categoría:Grupos musicais de Manhattan
Categoría:Grupos musicais formados en 1999